section_heading: Pet albuma u jednoj godini
paragraph_text: Idući studijski album Sketches of Brunswick East, nastao u suradnji s Mild High Clubom, projektom psihodeličnog džeza Alexa Brettina, objavljen je 18. kolovoza 2017. Nadahnut uratkom Sketches of Spain Milesa Davisa iz 1960. i Brunswick Eastom, melburnskom četvrti u kojoj se nalazi studio skupine, album sadrži improvizirane džez-pjesme. Mackenzie je za nj rekao: "[V]jerojatno prikazuje veće promjene do kojih dolazi u svijetu; ovim smo [uratkom] pokušali pronaći ljepotu u prostoru u kojem provodimo mnogo vremena[.]" U tom se citatu odnosio na stalne promjene u svojoj četvrti.